cyanic-selkie/wikianc huggingface dataset:
எதிரி சொத்து பாதுகாப்பு சட்டம் (இந்தியா)
சட்ட திருத்தம்
1968ஆம் ஆண்டின் எதிரி சொத்து பாதுகாப்பு சட்டத்தில் சில திருத்தங்களுடன் 7 சனவரி 2016 அன்று இந்திய அரசு அவசரச் சட்டம் பிறப்பித்தது. பின்னர் திருத்தப்பட்ட எதிரி சொத்து பாதுகாப்பு சட்டம், மார்ச் 8, 2016 அன்று இந்திய நாடாளுமன்றத்தின்  மக்களவையில் நிறைவேறியது. இதன்படி பாகிஸ்தானுக்கு குடியேறிவர்கள், இந்தியாவில் உள்ள தங்கள் சொத்துகளை விற்பனை செய்ய இயலாது. எதிரி சொத்துகளை இப்போதும் பராமரித்து வருபவர்கள் அது தனிநபராக இருந்தாலும் அல்லது அரசுத் துறையாக இருந்தாலும், அவர்களிடமிருந்து அச்சொத்தை கைப்பற்றி இந்திய அரசு ஏலம் மூலம் விற்பனை செய்யும் என்பதே இச்சட்டத் திருத்த முன்வடிவத்தின் சிறப்பு அம்சமாகும்.
சொத்துக்கள்
இந்தியாவில் எதிரி சொத்து என்பது இந்தியா-பாகிஸ்தான் பிரிவினைக்குப் பின்னர், பாகிஸ்தான் குடியுரிமையை எடுத்துக் கொண்டவர்களின் சொத்துக்களும், 1965 மற்றும் 1971 இல் நடந்த போர்களுக்குப் பின்னர் பாகிஸ்தான் நாட்டுக் குடியுரிமை பெற்றவர்களின் சொத்துக்களும், 1962 இந்திய சீனப் போர்க்குப் பிறகு, இந்தியாவில் இருந்து சீனாவுக்குச் சென்ற மக்கள் விட்டுச் சென்ற சொத்துக்களும் ஆகும். இதன்படி 9,280 சொத்துக்கள் பாகிஸ்தானியருடையதும், 126 சொத்துக்கள் சீன நாட்டினருடையதும் என மொத்தம் 9,406 எதிரி சொத்துக்கள் உள்ளன.
பிப்ரவரி 2023ல் இந்திய அரசால் கைப்பற்ற எதிரி சொத்துக்களின் மதிப்பு 3,400 ஆகும்.
எதிரி சொத்துக்கள் ஏலம்
இந்திய அரசின் வசம் உள்ள எதிரி சொத்துக்களை எதிரி சொத்துகளின் பாதுகாவலர் மூலம் ஏலம் விடுவதற்கான நடவடிக்கை துவக்கப்பட்டுள்ளது மத்திய உள்துறை இணை அமைச்சர் அஜய் மிஸ்ரா தெனி 25 சூலை 2023 அன்று மக்களவையில் அறிவித்தார்.
இந்தியா முழுவதும் ஒரு இலட்சம் கோடி ரூபாய் மதிப்புள்ள 12,611 எதிரி சொத்துக்கள் உள்ளது. இதில் உத்தர பிரதேசத்தில் 6,255 சொத்துக்களும், தமிழகத்தில் 67 எதிரி சொத்துக்கள் உள்ளது.
வெளி இணைப்புகள்
பகுப்பு:இந்தியாவில் சட்டம் பகுப்பு:இந்திரா காந்தி ஆட்சி பகுப்பு:இந்திய அரசின் சட்டங்கள்
கியாசுதீன் பரக்
பரக் என்பவர் சகதாயி கானரசின் கான் ஆவர். இவர் எசுந்தோவாவின் மகன் மற்றும் சகதாயி கானின் கொள்ளுப்பேரனாவார். இசுலாமிற்கு மதம் மாறிய இவர் கியாசுதீன் என்று பெயரை மாற்றிக் கொண்டார்.
பின்புலம்
ஒக்தாயி கானின் குடும்பத்திற்கு ஆதரவு அளித்த காரணத்தால் பரக்கின் தந்தையான எசுந்தோவாவைக் ககான் மோங்கே கான் சீனாவிற்கு நாடு கடத்தினார். இதனால் பரக்கின் குடும்பமும் சீனாவிற்கு இடம்பெயர்ந்தது. குபிலாயி கானின் முகாமில் பரக் வளர்ந்து வந்தார். சிறப்பு வாய்ந்தவராகப் பெயர் பெற்றார்.
உசாத்துணை
பகுப்பு:சகதாயி கான்கள் பகுப்பு:சீன மொழி வார்த்தைகளைக் கொண்ட கட்டுரைகள்
2006 உலகக்கோப்பை காற்பந்து
2006 உலகக்கோப்பை கால்பந்து அல்லது 2006 பிபா (FIFA) உலகக்கோப்பை கால்பந்து போட்டித்தொடரின் இறுதிப்போட்டிகள் ஜெர்மனியில் ஜூன் 9 முதல் ஜூலை 9 2006 வரை நடைபெற்றன. தகுதிச் சுற்றில் போட்டியிட்ட 198 அணிகளிலிருந்து 32 அணிகள் இறுதிப் போட்டிகளுக்குத் தேர்ந்தெடுக்கப்பட்டன. இறுதிப் போட்டியில் இத்தாலி பிரான்சினைத் தோற்கடித்து உலகக் கோப்பையை வென்றது.
ஜூன் 2000 -ஆம் ஆண்டில் ஜெர்மனி நாட்டிற்கு இப்போட்டியை நடத்த அனுமதி வழங்கப்பட்டது. இவ்வுரிமைக்காக தென் ஆப்பிரிக்கா, இங்கிலாந்து, மொராக்கோ, பிரேசில் ஆகிய மற்ற நாடுகளும் போட்டியிட்டன.
ஆடு களங்கள்
மொத்தம் 12 ஜெர்மானிய நகரங்களில் போட்டிகள் நடைபெற்றன. 300px
அணிகள்
thumb|தகுதி பெற்ற நாடுகள்
குழுக்கள்
இறுதிப்போட்டியில் பங்குபெறும் 32 அணிகளும் A,B,C,D,E,F,G,H எனும் எட்டு குழுக்களாக பிரிக்கப்பட்டுள்ளன.
நேரடி ஒளிபரப்பு
உலகம் முழுதும் கால்பந்து ரசிகர்களை கவர்வதற்காக நூற்றுக்கும் அதிகமான தொலைக்காட்சி அலைவரிசைகளில் கால்பந்து போட்டிகள் நேரடி ஒளிபரப்பு செய்யப்பட்டன. இந்தியாவில் ஈ.எஸ்.பி.என் ஸ்டார் ஸ்போர்ட்ஸ் தொலைக்காட்சி இந்த போட்டிகளை நேரடி ஒளிபரப்பு செய்தன. CAS ( Conditional Access System ) அமலாக்கத்தில் உள்ள சென்னை நகரத்தில் எஸ்.சி.வி நிறுவனம் சிறப்பு ஏற்பாடுகளின் அடிப்படையில் ஈ.எஸ்.பி.என் ஸ்டார் ஸ்போர்ட்ஸ் தொலைக்காட்சியை ஒளிபரப்பியது. இலங்கையில் அரச தொலைக்காட்சியான சனல் ஐ உலகக் கிண்ணப் போட்டிகளை ஒளிபரப்பியது.
டஃப் வினை
கரிம வேதியியலில் டஃப் வினை (Duff reaction) அல்லது எக்சாஅமீன் அரோமாட்டிக் பார்மைலேற்றம் (hexamine aromatic formylation) என்னும் பார்மைலேற்ற வினை பொதுவாக எக்சா அமீனை பார்மைல் கார்பன் அளிக்கும் மூலமாகக் கொண்டு தொகுப்பு முறையில் பென்சால்டிகைடுகள் தயாரிக்கப் பயன்படுத்துகிறார்கள். பர்மிங்காம் நகரிலுள்ள தொழில் நுட்பக் கல்லூரியில் 1920 – 1950 காலகட்டத்தில் வேதியியலாளாராக இருந்த சேம்சு கூப்பர் டஃப் இதைக் கண்டறிந்ததால், ட்ஃப் வினையென்று அவர் பெயரால் இவ்வினை அழைக்கப்படுகிறது.
இலத்திரன்கவர் அரோமாட்டிக் பதிலீட்டு வினையான இவ்வினையில் இமீனியம் அயனி (CH2+NR2) இலத்திரன்கவர் சிறப்பினமாகச் செயல்படுகிறது. இவ்வினையின் முதல் படியில் இமீனியம் வினைவிளை பொருளாக உருவாகிறது. அடுத்தநிலையில் இது நீராற்பகுப்பு அடைந்து ஆல்டிகைடாக மாறுகிறது. வினைவழிமுறை கீழே தரப்பட்டுள்ளது. பீனால் போன்ற பதிலீடு செய்யப்பட்ட வலுவான இலத்திரன் வழங்கிகள் அரோமாட்டிக் வளையத்தில் இருக்கவேண்டும் என்பதே இவ்வினைக்கான முக்கியமான தேவையாகும். இலத்திரன் வழங்கும் பதிலியின் ஆர்த்தோ நிலையில் பார்மைலேற்றம் பெரும்பாலும் நிகழ்கிறது. இல்லையெனில் ஆர்த்தோ நிலை மூடப்பட்டு பாரா நிலையில் பார்மைலேற்றம் நிகழ்கிறது.
3,5 டை-டெர்ட்-பியூட்டைல் சாலிசிலால்டிகைடு தயாரிக்கப்படும் தொகுப்புவினை இதற்குரிய எடுத்துக்காட்டாகும்:.
மற்றும் தொகுப்புமுறையில் சிரிங்கால்டிகைடு தயாரித்தல் :
டஃப் வினைக்கான வினை வழிமுறை
எக்சாமீன், வினையின் முதல் படியாக அரோமாட்டிக் அடி மூலக்கூறுக்கு தொடர்ச்சியான சமநிலை வினைகள் வழியாக மீத்தைன் தொகுதியை வழங்குகிறது. இதன் விளைவாக இமினியம் இடைநிலைச் சேர்மம் தோன்றுகிறது. ஆரம்பநிலையில், பென்சைலமின் சேர்மத்தின் ஆக்சிசனேற்ற நிலையில் அரோமாட்டிக் வளையம் மேலும் கூடுவதால் இடைநிலைச் சேர்மம் உருவாகிறது. மூலக்கூறிடை ஒடுக்க ஏற்ற வினையின் விளைவாக ஆல்டிகைடின் ஆக்சிசனேற்ற நிலையில் பென்சைல் வகை கார்பன் உயர்கிறது. இறுதிநிலையில் தண்ணீரின் அமில நீராற்பகுப்பு வழியாக இவ்வினைக்குத் தேவையான ஆக்சிசன் வழங்கப்படுகிறது.
இவற்றையும் காண்க
பகுப்பு:கூட்டு வினைகள் பகுப்பு:பெயர் வினைகள் பகுப்பு:பார்மைலேற்ற வினைகள்
பிரசியோடைமியம் ஆர்சனேட்டு
பிரசியோடைமியம் ஆர்சனேட்டு (Praseodymium arsenate) என்பது PrAsO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதன் பெரோமின் மாற்ற வெப்பநிலை எனப்படும் நிரந்தர மின் துருவமுனைப்பு மாற்ற வெப்பநிலை அளவு 52 பாகை செல்சியசு வெப்பநிலையாகும்.
தயாரிப்பு
சோடியம் ஆர்சனேட்டுடன் (Na3AsO4) பிரசியோடைமியம் குளோரைடு (PrCl3) கரைசலை சேர்த்து வினைபுரியச் செய்தால் பிரசியோடைமியம் ஆர்சனேட்டு தயாரிக்கப்படுகிறது:
மேற்கோள்கள்
பகுப்பு:பிரசியோடைமியம் சேர்மங்கள் பகுப்பு:ஆர்சனேட்டுகள்
பலாவு புதர் கதிர்க்குருவி
பலாவு புதர் கதிர்க்குருவி (Palau bush warbler)(கோரோர்னிசு அன்னே) என்பது செட்டிடே குடும்பத்தில் உள்ள பழைய உலக கதிர்க்குருவி சிற்றினமாகும். இது பாலாவில் மட்டுமே காணப்படுகிறது. நீண்ட பிரகாசமான ஆரஞ்சு அலகினையும் ஆரஞ்சு நிறக் கால்களையும் கொண்ட பெரிய அளவிலான மந்தமான நிற கதிர்க்குருவியாகும். குருவியின் மேல் பகுதி ஆலிவ்-பழுப்பு நிறத்திலும் கீழ்ப்பகுதி பச்சை அல்லது மஞ்சள் நிற சிறகுகளுடன் இருண்ட கண் பட்டை பழுப்பு நிற தலைப்பகுதியுடன் வெளிறிய புருவத்தைக் கொண்டுள்ளது. அடர்ந்த காடுகளிலும், கொடிகளின் நெளிவுகளிலும் இது காணப்படும். இதன் ஒலியானது நீளமான, புல்லாங்குழல் ஒலி போன்ற சீட்டியுடன் கூடியது.
மேற்கோள்கள்
பகுப்பு:கதிர்க்குருவி
அக்கா பரதேசி சுவாமிகள்
அக்கா சுவாமிகள் என்பவர் புதுச்சேரி வைத்திக்குப்பத்தில் ஜீவசமாதி அடைந்த சித்தர் ஆவார். இவரை குரு அக்கா சுவாமிகள், அக்கா பரதேசி சாமியார், அக்கா சித்தர் போன்ற பெயர்களில் அழைத்துவந்தனர்.
வரலாறு
சிறுவயதில் மாடு மேய்த்துக் கொண்டிருக்கும் போது, களிமண்ணால் விநாயகர் சிலை செய்து பூஜித்து மகிழ்ந்தார். அவருடைய விநாயகரை ஒரு பெண்ணும் வழிபட்டுள்ளார். தன்னுடைய பிள்ளையாரை வணங்கும் அப்பெண்ணின் செயலைக் கண்டு மகிழ்ந்து அப்பெண்ணின் கைகளில் முத்தம் தந்தார். அப்பெண்ணோ அக்கா வயதுடைய பெண்ணிற்கு முத்தம் கொடுத்தல் தகுமோ என கூறினாள். அதனை நினைத்து சிறுவனாக இருந்த அக்கா சாமியார் வருந்தினார். பின் பெண் இன்பத்திலிருந்து தன்னை விலக்கி அனைவரையும் அக்கா என அழைக்கலானார். இவர் அனைவரையும் அக்கா என அழைத்துவந்தமையால் அக்கா சுவாமிகள் என்று அழைக்கப்பட்டார்.
சமாதிக் கோயில்
இவர் 1872ம் ஆண்டு ஜீன் மாதம் ஜீவ சமாதி அடைந்தார். ஜீவ சமதாக் கோயிலில் அக்கா சுவாமிகளின் பிரதான சீடரான நாராயண சுவாமிகள் சன்னதியும் அமைந்துள்ளது. இவரது 110வது குருபூசையானது 2015ம் ஆண்டு நடந்தது. அந்நாளில் புதுச்சேரி முதல்வரான ரங்கசாமியும், இந்து சமய அறநிலையத்துறை ஆணையர் குணசேகரன் ஆகியோர் கலந்து கொண்டனர்.
ஆதாரங்கள்
பகுப்பு:சித்தர்கள்
கேன்டர்பரி நகரின் அன்சலேம்
கேன்டர்பரி நகரின் புனித அன்சலேம் (Anselm of Canterbury) அல்லது பெக்கின் புனித அன்சலேம் (Anselm of Bec, ; c. 1033 – 21 ஏப்ரல் 1109) என்பவர் புனித ஆசிர்வாதப்பர் சபை துறவியும், மெய்யியலாளரும், கேன்டர்பரி நகரின் பேராயராக 1093 முதல் 1109 வரை இருந்தவரும் ஆவார். கடவுளின் இருப்பினை நிறுவ உள்ளிய வாதத்தினை (Ontological argument) முதன் முதலில் கையாண்டவர் இவர் ஆவர். தனது 27ஆம் அகவையில் பெக் ஆதீனத்தில் துறவியாக இணைந்த இவர், அவ்வாதீனத்தின் தலைவராக 1079இல் தேர்வானார். இங்கிலாந்தின் அரசர் இரண்டாம் வில்லியமின் ஆட்சியின்போது இவர் கேன்டர்பரி நகரின் பேராயராக நியமிக்கப்பட்டார். பணியமர்த்தல் சர்ச்சையினால் முதலில் 1097 முதல் 1100 வரையிலும், பின்னர் 1105 முதல் 1107 வரையிலும் இவர் இங்கிலந்திலிருந்து நாடுகடத்தப்பட்டார். திருத்தந்தை பதினொன்றாம் கிளமெண்ட் 1720இல் ஒரு ஆணை ஓலையின் வாயிலாக இவரை திருச்சபையின் மறைவல்லுநர் என அறிவித்தார். இவரின் விழாநாள் ஏப்ரல் 21 ஆகும்.
மேற்கோள்கள்
பகுப்பு:1033 பிறப்புகள் பகுப்பு:1109 இறப்புகள் பகுப்பு:பெனடிக்டன் சபையினர் பகுப்பு:கத்தோலிக்க மறைவல்லுநர்கள் பகுப்பு:பிரான்சின் கிறித்தவப் புனிதர்கள்
மௌடம்
மௌ டம் (Mau tam) என்பது மூங்கிற் சாவு எனப்பொருள்படும் மிசோ மொழிச் சொல்லாகும். இது 48 ஆண்டுகளுக்கு ஒருமுறை மூங்கில் மரங்கள் எல்லாம் ஒருசேரப் பூத்து மடியும் ஒரு விந்தையான சுற்றுச்சூழல் நிகழ்வைக் குறிக்கும்.
இயங்கமைவு
இந்தியாவின் வட கிழக்கு மாநிலங்களில் ஒன்று மிசோரம். இம்மாநிலத்தின் நிலப்பகுதியில் முப்பது விழுக்காடு பகுதியில் மூங்கில் காடுகள் உள்ளன.
thumb|மூங்கில்களை உண்டு வாழும் கன்னோமிஸ் பாடியஸ் (Cannomys badius) என்ற [[கொறிணி]]மௌ டம் நிகழ்வின்போது மெலொகன்னா பாக்கிஃபெரா (Melocanna baccifera) என்ற மூங்கில் இன மரங்களில் பெரும்பாலானவை ஒருசேரப் பூக்கின்றன. இதைத் தொடர்ந்து பெருச்சாளிகள் அளவுக்கதிகமாகப் பெருகிவிடுகின்றன. இதன் விளைவாக பிளேக் நோய் பரவ வாய்ப்புண்டாகிறது.
சில மூங்கில் மரங்கள் இந்த வழக்கத்திற்கு மாறாக ஒருசேரப் பூக்காமல் இடையே பூப்பதுண்டு. ஆனால், அந்நேரங்களில் சில விதைகளே உருவாவதால் அவற்றில் பெரும்பாலானவை பெருச்சாளிகளுக்குத் தீனியாகி விடுகின்றன. இதனால் அவற்றின் மரபுவழித்தோன்றல் முற்றுப் பெறுகிறது. நெடுங்காலம் இவ்வாறு நடைபெறுவதால் இயற்கைத் தேர்வுக் கோட்பாட்டின்படி மூங்கில்களில் பெரும்பாலானவை ஒருசேரப் பூக்கத் துவங்குகின்றன. இம்முறையிலான உய்வு முறையை (survival strategy) கோண்மா தெவிட்டும் மலிவு (predator satiation) என்று அழைப்பர். இதே உத்தியை குறிஞ்சி செடிகளும் 12 ஆண்டுகளுக்கொருமுறை பூப்பதின் மூலம் பயன்படுத்துகின்றன. சில நேரங்களில், இவ்வுத்தியைக் கையாளும் உயிரினங்களுக்கு எதிரான கொன்றுண்ணிகளின் இனப்பெருக்க சுழற்சியும் இரையின் இனப்பெருக்க சுழற்சியின் ஒரு பகுப்பாக அமையக் கூடும். இவ்வாறான கொன்றுண்ணிகளிடமிருந்து மீளும் விதமாகச் சில உயிரினங்கள் 11, 13 போன்ற பகா எண் (prime number) ஆண்டுகளுக்கு ஒருமுறை இனப்பெருக்கத்தில் ஈடுபடுகின்றன!
மூங்கில் பூப்பிற்குப் பிறகு விதைகள் உருவாகி மூங்கில் மரங்கள் மடிந்து விடுகின்றன. மண்ணில் விழுந்த மிகுதியான விதைகளை பெருச்சாளிகள் உண்கின்றன. இவ்விளைச்சலை எதிர்நோக்கியே மூங்கில் பூப்பின்போது பெருச்சாளிகள் இனப்பெருக்கத்திற்கான கூடுதல் உந்துதல் ஏற்படுகிறது என்று ஆய்வாளர்கள் கருதுகின்றனர். மூங்கில் விதைகளை மட்டுமல்லாமல் இவை பிற பயிர்களையும் அழிக்கத் துவங்குகின்றன. இதன் விளைவாக பஞ்சம் ஏற்படுகிறது.
இவ்வகையிலான மூங்கில் மிகுபூப்பு தரையில் விதைகளைப் பரப்பி மற்ற செடிகளை வளர விடாமல் செய்யும் உய்வுமுறையின் ஒரு பகுதி என்று ஒரு தரப்பும் மிகுதியான காய்ந்த மூங்கில்கள் நெருப்பு ஏற்பட வாய்ப்பு ஏற்படுத்துவதால் பிற தாவரங்களின் போட்டி குறைகின்றது என மற்றொரு தரப்பும் கருதுகின்றனர்.
மிசோரத்தில் சமூக தாக்கம்
thumb|225px|மொழி மற்றும் இன அடிப்படையில் மாநில எல்லைகளை சீரமைக்கும் திட்டத்தின்கீழ் ஒருங்கிணைந்த [[அஸ்ஸாம் மாநிலத்திலிருந்து மிசோரம் தனியாக பிரித்தெடுக்கப்பட்டது.]]ஆங்கிலேயர் ஆட்சியின் பதிவுகளின்படி தற்போதைய மிசோரம் மாநிலம் உள்ள பகுதிகளில் இதேபோல் மூங்கில் மிகுபூப்பை அடுத்து பெரும் பஞ்சம் ஏற்பட்டதெனத் தெரிகிறது. இதே போல் 1958-ல் மௌ டம் நிகழ்வின்போது இதனால் பஞ்சம் ஏற்பட்டது என வயதுமுதிர்ந்தவர்கள் தெரிவிக்கின்றனர். அப்போது இப்பகுதி அஸ்ஸாம் மாநிலத்தின்கீழ் இருந்தது. மக்களின் முன்னெச்சரிக்கையை மதிக்காத அரசை எதிர்த்து மிசோரம் நாட்டு பஞ்ச முன்னணி என்ற பெயரில் தொடங்கப்பட்ட அமைப்பு, பின்னர், மிசோ தேசிய முன்னணி என்ற பிரிவினைப் போராளி அமைப்பாக உருமாறியது. அவ்வமைப்பில் முன்னணியிலிருந்த லால்தெங்கா மிசோரம் தனி மாநிலமாக அறிவிக்கப்பட்டபின் முதல்வரானார். அவருடன் போராளிக்குழுவில் முக்கிய பங்கு வகித்த சோரம்தெங்கா தற்போது அம்மாநில முதலமைச்சராக உள்ளார். இந்த அளவிற்கு மிசோரம் மக்கள் மீது தாக்கம் ஏற்படுத்தக்கூடிய இந்நிகழ்வை எதிர்நோக்கி 2006-2007 ஆண்டில் இந்திய இராணுவம் எலிகளின் எண்ணிக்கையைக் கட்டுப்படுத்துவதில் முனைந்தது.
மாற்று ஏற்பாடுகள்
சோரம்தெங்கா அரசு 2007-இன் மௌ டம் நிகழ்வை எதிர்நோக்கி இரு ஆண்டுகளாகத் தயார்நிலையில் இருந்ததாக கூறப்படுகிறது. இருப்பினும் ஒரு கட்டத்தில் இந்திய இராணுவத்தின் துணையை நாட வேண்டியிருந்தது. இராணுவமும் மாநில நிர்வாகமும் இணைந்து எலிகளின் எண்ணிக்கையைக் குறைப்பதற்கான வழிகளை மக்களுக்குத் தெரிவித்து வந்தன. எலிகளைக் கொன்று அவற்றின் வாலைக் கொண்டு வருபவர்களுக்கு இரண்டு ரூபாய் பணமும் 2007-ஆம் ஆண்டு வழங்கப்பட்டுள்ளது. மேலும் மஞ்சள், இஞ்சி போன்ற செடிகளைப் பயிரிடுமாறு மக்கள் ஊக்குவிக்கப்பட்டனர். இவற்றைப் பயிரிடுவதால் மக்களின் வாங்கு திறன் பாதிக்கப்படுவது குறையும் என்றும், வாசனைப் பயிர்களின் விளைவாக கொறிணிகளின் எண்ணிக்கை குறையும் என்றும் நம்பப்படுகிறது.
மிசோரம் தவிர பிற இடங்களில்
thumb|250px|அழியும் தருவாயில் உள்ள இனமான பான்டாக்களின் முதன்மை உணவு மூங்கில்களே. இதனால் ஒருமித்த மூங்கில் பூப்பு இவற்றின் மீது தாக்கத்தை ஏற்படுத்துகிறது.இதேபோன்ற ஒருமித்த மூங்கில் பூப்பை ஒட்டிய எலிகளின் அளவுக்கதிகமான இனப்பெருக்கம் அண்டை மாநிலங்களான அருணாசல பிரதேசம், மணிப்பூர், மற்றும் நாகாலாந்து, ஆகிய இடங்களிலும், லாவோஸ், மடகாஸ்கர், ஜப்பான் மற்றும் தென் அமெரிக்க நாடுகளிலும் ஏற்படுகின்றது.
இதே போன்று 1980களில் சீனாவில் பசானியா பாங்கியானா (Bashania fangiana) என்ற மூங்கில் இனத்தின் மிகுபூப்பினால் அங்குள்ள பாண்டா (Giant Panda) விலங்குகள் பாதிக்கப்பட்டன.
வெளி இணைப்புகள்
பகுப்பு:மிசோரம் பகுப்பு:தாவர உடலியங்கியல் பகுப்பு:மூங்கில்
எமர்சன் எலக்ட்ரிக்
thumb| எமர்சன் இலக்ட்ரிக் அலுவலகம் எமர்சன் எலக்ட்ரிக் கோ ஒரு அமெரிக்க பன்னாட்டு நிறுவனம் ஆகும், இதன் தலைமையிடம் பெர்குசன், மிசூரி, அமெரிக்காவிலுள்ளது. இந்த பார்ச்சூன் 500 நிறுவனம் பலவிதமான தொழில்துறை, வணிக மற்றும் நுகர்வோர் சந்தைகளுக்கு தேவையான பொருட்களைத் தயாரித்து பொறியியல் சேவைகளை வழங்குகிறது. எமர்சன் உலகளவில் சுமார் 76,500 ஊழியர்களையும் 205 உற்பத்தி இடங்களையும் கொண்டுள்ளது..
வரலாறு
எமர்சன், 1890 ஆம் ஆண்டில் எமர்சன் எலக்ட்ரிக் உற்பத்தி நிறுவனமாக உள்நாட்டுப் போரில் ஈடுபட்ட மூத்த வீரர் ஜான் வெஸ்லி எமர்சன் என்பவரால் ஸ்காட்டிஷ் நாட்டைச் சேர்ந்த சகோதரர்கள் சார்லஸ் மற்றும் அலெக்சாண்டர் மேஸ்டன் ஆகியோருக்குச் சொந்தமான காப்புரிமையைப் பயன்படுத்தி மின்சார மோட்டார்கள் தயாரிக்க  செயின்ட் லூயிஸில், மிசௌரியில் நிறுவப்பட்டது. 1892 ஆம் ஆண்டில், இது அமெரிக்காவில் மின்சார விசிறிகளை விற்பனை செய்த முதல் நிறுவனமாகும். மின்சார தையல் இயந்திரங்கள், மின்சார பல் துளையிடும் கருவி மற்றும் மின்னாற்றல் கருவிகளை உள்ளடக்கிய அதன் தயாரிப்பு வரிசையை விரைவாக விரிவுபடுத்தியது.
வணிக தளங்கள்
எமர்சனின் நிர்வாகம் இரண்டு வணிகத் தளங்களாக கட்டமைக்கப்பட்டுள்ளது:
வெளி இணைப்புகள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள் பகுப்பு:Pages using deprecated image syntax
ஆசிய பசிபிக்
ஆசிய-பசிபிக் அல்லது ஆசியா பசிபிக் (Asia-Pacific or  Asia Pacific) (சுருக்கப் பெயர்:APAC,  Asia-Pac, AsPac, APJ, JAPA or JAPAC)  மேற்கு பசிபிக் பெருங்கடல் கரையோரைத்தின் கிழக்கு ஆசியா, தெற்கு ஆசியா, தென்கிழக்கு ஆசியா மற்றும் ஓசியானியா  பிராந்தியங்களை உள்ளடக்கியதாகும்.
கூட்டுப் பிராந்தியங்கள்
பொதுவாக ஆசிய பசிபிக் மண்டலம் பின்வரும் நாடுகளைக் கொண்டுள்ளது.
தென்கிழக்கு ஆசியா
பொலினீசியா
ஆஸ்திரேலியா
சிலாந்தியா
மெலனேசியா
மைக்ரோனேசியா
தெற்காசியா
வெளி இணைப்புகள்
பகுப்பு:ஆசியா பகுப்பு:ஓசியானியா பகுப்பு:ஆசியப் புவியியல்
அல்கு
அல்கு என்பவர் சகதாயி கானரசின் கான் ஆவார். இவர் பைதரின் மகன் மற்றும் சகதாயி கானின் பேரன் ஆவார்.
வாழ்க்கை
1260ஆம் ஆண்டு சகதாயி கானரசின் கானாக ககான் பதவிக்கு உரிமை கோரிய அரிக் போகேயால் குழந்தை கான் முபாரக் ஷா மற்றும் அவரது தாய் ஒர்கானாவுக்கு எதிராக இவர் நியமிக்கப்பட்டார். இவர் ஒர்கானவைத் திருமணம் செய்து கொண்டார். 1261ஆம் ஆண்டு இவர் நடு ஆசியாவுக்கு அனுப்பப்பட்டார். சீக்கிரமே சகதாயி கானரசின் பெரும்பாலான பகுதிகளைத் தனது கட்டுப்பாட்டுக்குள் கொண்டுவந்தார். இது தவிர நீல நாடோடிக் கூட்டத்தின் கட்டுப்பாட்டில் இருந்த முன்னாள் பகுதிகளையும் இவர் தனது கட்டுப்பாட்டிற்குள் கொண்டு வந்தார். மேலும் இவர் சமர்கந்து மற்றும் புகாரா ஆகிய நகரங்களையும் கைப்பற்றினார். இந்நகரங்கள் முன்னர் சகதாயி கான்கள் மற்றும் குபிலாயி கானால் இணைந்து ஆட்சி செய்யப்பட்டன. டொலுய் உள்நாட்டுப் போரில் குபிலாயி கானுக்கு எதிராக அரிக் போகேயை அல்கு ஆதரித்தார். எனினும் பிறகு அவரிடமிருந்து விலகி விட்டார். 1262ஆம் ஆண்டு இவர் அரிக் போகேவுக்கு எதிராகக் கிளர்ச்சி செய்தார். அவருக்கு எதிராக 1,50,000 வீரர்களுக்குத் தலைமை தாங்கினார். இப்பிரச்சனையால் அடுத்த இரண்டு ஆண்டுகளுக்கு வன்முறை நிறைந்த தொடர்ச்சியான சண்டைகள் நடைபெற்றன. துருக்கிசுதானுக்கான ககானின் ஆளுநரான மசூத் பெக்கைத் தனது உயர் அதிகாரியாக நியமித்ததன் மூலம் அவரது ஆதரவை அல்கு பெற்றார். ஒர்கானவின் ஆதரவையும் பெற்றார். இந்தக் கிளர்ச்சியானது அரிக் போகேயை மிகவும் பலவீனப்படுத்தியது. இறுதியாகக் குபிலாயி கானிடம் அரிக் போகே தோல்வி அடைந்ததற்கு இது முக்கியக் காரணமாக அமைந்தது.
1263ஆம்ஆண்டு அல்கு தனது ஆதரவை குபிலாயி கானுக்கு அளிப்பதாக அறிவித்தார். பிறகு கய்டு அரிக் போகேவுக்கு ஆதரவு அளித்ததைக் காரணமாகக் கூறி அல்கு கய்டுவைத் தாக்கினார். கய்டுவின் நிலங்கள் அல்குவின் நாட்டிற்கு அருகில் அமைந்திருந்தன. கய்டு உதவிக்காகப் பெர்கேயை நாடினார். நீல நாடோடிக் கூட்டத்தின் கானகிய பெர்கே கய்டுவுக்குப் பொருளுதவி மற்றும் இராணுவ உதவியை அளித்தார். அல்குவின் பகுதிகள் படையெடுப்புக்கு உள்ளாகின. யுத்தத்தில் கய்டுவால் அல்கு தோற்கடிக்கப்பட்டார். எனினும் அல்கு பதில் தாக்குதல் நடத்தினர். ஒற்றாருக்கு அருகில் நடந்த ஒரு புதிய யுத்தத்தில் அல்கு வெற்றி பெற்றார். அல்மலிக்கில் இவர் புதைக்கப்பட்டார்.
உசாத்துணை
பகுப்பு:சகதாயி கான்கள் பகுப்பு:1266 இறப்புகள்
சிவப்பு மையோடிசு
சிவப்பு மையோடிசு (Red myotis)(மையோடிசு ரூபெர்) என்பது அர்கெந்தீனா, பிரேசில், பரகுவை மற்றும் உருகுவே ஆகிய நாடுகளில் காணப்படும் வெசுபர் வகை வெளவால் ஆகும். இந்தச் சிற்றினம் குறித்த உயிரியல் தகவல்கள் அதிகமாக அறியப்படாமல் உள்ளது.
மிசோ தேசிய முன்னணியின் எழுச்சி
மிசோ தேசிய முன்னணி எழுச்சி என்பது வடகிழக்கு இந்தியாவின் அசாம் மாகாணத்தில் இருந்த மிசோரம் மாவட்டத்தில் வாழ்ந்த மிசோ மக்களுக்காக ஒரு இறையாண்மை கொண்ட தேசிய அரசை நிறுவுவதை நோக்கமாகக் கொண்ட இந்திய அரசுக்கு எதிரான கிளர்ச்சியாகும். இந்த எழுச்சி 28 பிப்ரவரி 1966 இல் தொடங்கியது. 1 மார்ச் 1966 அன்று முன்னாள் இராணுவ வீரர் லால்தெங்கா தலைமையிலான மிசோ தேசிய முன்னணிப் படை உருவானது. இந்த முன்னணிப் படையினர், அசாம் மாகாணத்தின் மிசோரம் மாவட்டத்தின் பல்வேறு பகுதிகளில் உள்ள அரசு அலுவலகங்கள் மற்றும் பாதுகாப்புப் படைகள் மீது ஒருங்கிணைந்த தாக்குதல்களை நடத்திய பின்னர் சுதந்திர மிசோரம் அரசை பிரகடனம் செய்தது. 25 மார்ச் 1966 அன்று மிசோ தேசிய முன்னணியினர் கைப்பற்றிய அனைத்து இடங்களையும், இந்திய அரசின் வான்படை, தரைப்படை மற்றும் துணை இராணுவப் படைகள் பதிலடி கொடுத்து மீண்டும் கைப்பற்றியது.
கிளர்ச்சியின் தீவிரம் காலப்போக்கில் படிப்படியாகக் குறைந்தாலும், அடுத்த இரண்டு தசாப்தங்களில் கிளர்ச்சிக்கு எதிரான நடவடிக்கைகள் தொடர்ந்தன. 1986ல் இந்திய அரசும், மிசோ தேசிய முன்னணி தலைவர்களும் இணைந்து மிசோரம் அமைதி ஒப்பந்தத்தில் கையெழுத்து இட்டது. இதன் மூலம் கிளர்ச்சி முடிவுக்கு வந்தது. மிசோரமுக்கு தனி மாநிலத் தகுதியும், தனி உயர் நீதிமன்றம் மற்றும் பல்கலைக்கழகம் நிறுவப்பட்டது.
பின்னணி
1987ல் மிசோரம் மாநிலம் உருவாவதற்கு முன்பு, அசாம் மாகாணத்தின் மிசோ மாவட்டத்தில் பெரும்பான்மையாக வாழும் பழங்குடி கிறித்துவ மிசோ மக்கள் வாழ்ந்தனர். அசாம் மாகாண அரசு தங்களை (மிசோ மக்களை) மாற்றாந்தாய் பிள்ளைகளாக நடத்தப்படுவதாக நீண்ட காலமாக புகார் அளித்து, மிசோக்களுக்கு தனி மாநிலம் கோரியது.
ஒவ்வொரு 48 ஆண்டுகளுக்கு ஒரு முறை மௌடம் எனப்படும் சுழற்சியான சூழலியல் நிகழ்வு இப்பகுதியில் பரவலான பஞ்சத்திற்கு வழிவகுக்கிறது. 1959ல் இத்தகைய பஞ்சம் தொடங்கியபோது, நிலமையை அசாம் அரசு சரியாக கையாளதால் மிசோ மக்கள் ஏமாற்றமடைந்தனர். 1960ம் ஆண்டு மாநிலத்தின் அலுவல் மொழியாக அசாமிய மொழி அறிமுகப்படுத்தியது. மேலும் மிசோ மொழியைக் கருத்தில் கொள்ளாததால், மிசோ மக்களுக்கு அசாம் அரசின் மீது அதிருப்தி மற்றும் எதிர்ப்புகளுக்கு வழிவகுத்தது.
அரசாங்கத்தின் மீது பெருகிய அதிருப்தி, இறுதியில் முன்னாள் இராணுவ வீரர் லால்தெங்கா தலைமையில் மிசோ தேசிய முன்னணி பிரிவினைவாத இயக்கம் தோன்றியது. இந்த முன்னணி மிசோ மக்களுக்கு தனியாக மிசோரம் இறையாண்மை கொண்ட சுதந்திர தேசத்தை நிறுவுவதை நோக்கமாக அறிவித்தது.
வெளி இணைப்புகள்
பகுப்பு:மிசோ மக்கள் பகுப்பு:மிசோரத்தின் வரலாறு
மேகபதி இராஜ்மோகன் ரெட்டி
மேகபதி ராஜமோகன் ரெட்டி (பிறப்பு 11 ஜூன் 1944) இந்தியாவின் 16 வது மக்களவையில் பதினாறாவது மக்களவையில் உறுப்பினராக இருந்தார். ஆந்திராவில் நெல்லூர் மக்களவைத் தொகுதியை பிரதிநிதித்துவப்படுத்திய இவர் ஒய். எஸ். ஆர். காங்கிரஸ் கட்சியில் உறுப்பினராக இருக்கிறார்.
நாடாளுமன்ற உறுப்பினர்
ரெட்டி, 1983இல் இந்திய தேசிய காங்கிரசு கட்சி வேட்பாளராக தேர்தலில் நின்று தோற்றார். 1985ஆம் ஆண்டில் ஆந்திர மாநில சட்டமன்றத்தில் அதே கட்சியின் வேட்பாளராக தேர்ந்தெடுக்கப்பட்டார். 1989இல் மக்களவையில் காங்கிரசின் உறுப்பினரானார். தெலுங்கு தேசம் கட்சி வேட்பாளராக இரு முறை 1996ஆம் ஆண்டு நாடாளுமன்றத்தில் உறுப்பினராக செல்லும் முயற்சிகள் தோல்வியுற்றன. 2004ஆம் ஆண்டில் நர்சரோபேட்டை நாடாளுமன்றத் தொகுதியிலிருந்தும், 2009இல் நெல்லூர் நாடாளுமன்றத் தொகுதியிலிருந்து காங்கிரசு கட்சி வேட்பாளராக வெற்றி பெற்றார். பின்னர் ஒய்.எஸ்.ஆர் காங்கிரசு கட்சியில் உறுப்பினரானார். இடைத்தேர்தலில் 15வது மக்களவைக்கு மீண்டும் தேர்ந்தெடுக்கப்பட்டார் மேலும் அக்கட்சியின் மக்களவைத் தலைவராகவும் தேர்ந்தெடுக்கப்பட்டார்.
மேற்கோள்கள்
பகுப்பு:16வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:வாழும் நபர்கள் பகுப்பு:1944 பிறப்புகள்
சதாஷிவ் அம்ராபுர்கர்
சதாஷிவ் தத்தாத்ரே அம்ராபுர்கர் (Sadashiv Dattaray Amrapurkar) (11 மே 1950 - 3 நவம்பர் 2014) இந்தியாவைச் சேர்ந்த இவர் பல்துறை நடிகரும், இயக்குனரும், எழுத்தாளரும் ஆவார். 1983 முதல் 1999 வரையிலான காலகட்டத்தில் மராத்தி மற்றும் இந்தி மொழித் திரைப்படங்களில் பணியாற்றி வந்தார்.
1991 ஆம் ஆண்டில் சதக் என்ற படத்துக்காக ஒரு எதிர்மறை பாத்திரத்தில் நடித்து நடிப்பிற்கான பிலிம்பேர் விருதைப்பெற்றார். இவ்விருது முதல் முறையாக விருது வழங்கப்பட்டது. எதிர்மறை வேடங்களுக்கு மேலதிகமாக, இவர் துணை வேடங்களிலும், பின்னர் நகைச்சுவை வேடங்களிலும் நடித்தார். முதல் வகுப்பு துடுப்பாட்டத்தில் ரஞ்சிக் கோப்பையில் விளையாடினார்.
சொந்த வாழ்க்கை
சதாஷிவ் அம்ராபுர்கர் 1950 மே 11 அன்று இந்தியாவின் மகாராட்டிராவில் நாசிக் மண்டலத்தின் அகமத்நகரில் பிறந்தார். தனது பள்ளி மற்றும் கல்லூரி நாட்களிலேயே நடிக்கத் தொடங்கினார். புனே பல்கலைக்கழகத்தில் வரலாறு பாடத்தில் முதுகலைப் பட்டம் முடித்த பின்னர், தனது நாடக ஆர்வத்தைத் தொடர்ந்தார். நாடகம் மற்றும் திரைப்படத்தில் பல மாநில மற்றும் தேசிய அளவிலான விருதுகளைப் பெற்றுள்ளார். கோவிந்த் நிஹலானியின் அர்த் சத்யா (1983) என்பது இவரது முதல் படமாக இருந்தது. இதற்காக அவர் பிலிம்பேர் விருதை வென்றார்.
தொழில்
இந்தி, மராத்தி, பெங்காலி, ஒரியா, ஹரியான்வி, தெலுங்கு மற்றும் தமிழ் மொழிகளில் 300க்கும் மேற்பட்ட திரைப்படங்களில் நடித்துள்ளார். 1993 ஆண்டில், இவர் ஒரு எதிர்மறை பாத்திரத்தில் நடித்து பிலிம்பேர் விருதில் சிறந்த நடிகர் விருதை வென்றார். இதுபோன்ற விருது முதல் முறையாக நிறுவப்பட்டது. 1993 ஆம் ஆண்டில் இவர் ஆன்கேன் என்ற படத்தில் காவல்துறை அதிகாரி பியாரே மோகன் என்ற வேடத்திலும் நடித்தார். இது இவருக்கு ஒரு நகைச்சுவை நாயகனாக பாராட்டுக்களைப் பெற்றுத் தந்தது.
இவர் அறப்பணிகளிலும் ஈடுபட்டு வந்தார். சமூக ஆர்வலராகவும் பல சமூக அமைப்புகளில் ஈடுபட்டார்:
மேற்கோள்கள்
பகுப்பு:இந்தித் திரைப்பட நடிகர்கள் பகுப்பு:2014 இறப்புகள் பகுப்பு:1950 பிறப்புகள்
திக்கவரப்பு பட்டாபிராம ரெட்டி
திக்கவரப்பு பட்டாபிராம ரெட்டி (Tikkavarapu Pattabhirama Reddy) (19 பிப்ரவரி 1919 - 6 மே 2006) இந்தியத் திரைப்பட திரைக்கதை ஆசிரியரும், தயாரிப்பாளரும், இயக்குனரும், சமூக ஆர்வலரும், கவிஞரும் ஆவார். இவர் முக்கியமாக தெலுங்குத் திரைப்படத்துறையிலும், கன்னடத் திரைப்படத்துறையிலும் பணியாற்றினார்.
ரெட்டி தனது படைப்புகளுக்காக நான்கு தேசிய திரைப்பட விருதுகளைப் பெற்றுள்ளார். 1972ஆம் ஆண்டில் உ. இரா. அனந்தமூர்த்தி எழுதிய 'சம்ஸ்காரா' என்ற புதினத்தை அடிப்படியாகக் கொண்டு சம்ஸ்காரா என்ற கன்னடப் படத்தைத் தயாரித்து இயக்கியுள்ளார், இது லோகார்னோ சர்வதேச திரைப்பட விழாவில் சிறந்த திரைப்படம் மற்றும் வெண்கல சிறுத்தைக்கான சிறந்த திரைப்படத்திற்கான தேசிய திரைப்பட விருது ஆகியவற்றைப் பெற்றது. மக்கள் குடிசார் உரிமைக் கழகத்தின் நிறுவனர் உறுப்பினராகவும், நெருக்கடி நிலை எதிர்ப்பு இயக்கம், மனித உரிமை இயக்கம் மற்றும் குழந்தை தொழிலாளர் இயக்கங்கள் ஆகியவற்றில் ரெட்டி தீவிரமாக பங்கேற்றுள்ளார். 1977ஆம் ஆண்டில், சண்டமாருதா என்ற படத்தை கன்னடம் மற்றும் ஆங்கிலம் ஆகிய இருமொழிகளிலும் தயாரித்து இயக்கியுள்ளார். இந்த படம் நெருக்கடி நிலைக் காலத்தில் தடைசெய்யப்பட்டது, பின்னர் வெளியிடப்பட்டு விமர்சன ரீதியான பாராட்டைப் பெற்றது.
தனிப்பட்ட வாழ்க்கை
இவர் ஆந்திராவின் நெல்லூரில் பிறந்தார். சாந்திநிகேதன், கொல்கத்தா பல்கலைக்கழகம், கொலம்பியா பல்கலைக்கழகம் போன்றவற்றில் படித்தார். இவர் சினேகலதா என்பவரை மணந்தார். மேலும் "வேலை செய்யும் குழந்தைகளுக்கான கவலை" என்ற அமைப்பை நிறுவினார். 2003ஆம் ஆண்டில், அரவிந்தரின் சாவித்திரி என்ற நூலை அடிப்படையாகக் கொண்ட இன் தி ஹவர் ஆஃப் காட் என்ற திரைப்படத்தை இவர் இயக்கியுள்ளார். இப்படத்தை தனது மனைவி சினேகலதா ரெட்டிக்கு அர்ப்பணித்தார். பட்டாபிராம ரெட்டி 6 மே 2006 அன்று தனது 86 வயதில் இறந்தார்.
மேற்கோள்கள்
பகுப்பு:கன்னடத் திரைப்பட இயக்குநர்கள் பகுப்பு:தெலுங்குத் திரைப்பட இயக்குநர்கள் பகுப்பு:2006 இறப்புகள் பகுப்பு:1919 பிறப்புகள்
அருண் குமார் பசாசு
அருண் குமார் பசாசு (Arun Kumar Bajaj) ஆகா ஊசி மனிதர் என்று அழைக்கப்பட்ட  இயந்திர பூத்தையல் கலைஞர் ஆவார். இவர் 1983 ஆம் ஆண்டு சூன் மாதம் 2 ஆம் தேதி பிறந்தார். இவர் இந்திய நாட்டின் பஞ்சாப் மாநிலத்தின் பாட்டியாலா பகுதியைச் சேர்ந்தவர் ஆவார். 2018 ஆம் ஆண்டு சனவரி மாதம் இந்தியப் பிரதமர் நரேந்திர மோடிக்கு பசாசு ஒரு நூல் ஓவியத்தை வழங்கினார். சகீத் பகத் சிங், இயேசு, குரு கோவிந்த் சிங், கிருசுணர், அன்னை தெரசா மற்றும் முதல்வர் பிரகாசு சிங் பாதல் ஆகியோரின் உருவப்படங்களையும் இவர் உருவாக்கியுள்ளார்.
தனிப்பட்ட வாழ்க்கை
அருண் சஞ்சிதா பசாசை மணந்தார்.
மேற்கோள்கள்
பகுப்பு:1983 பிறப்புகள் பகுப்பு:வாழும் நபர்கள் பகுப்பு:இந்திய ஓவியர்கள்
தேசிய தொழில்நுட்பக் கழகம், மிசோரம்
தேசிய தொழில்நுட்பக் கழகம் மிசோரம் (National Institute of Technology Mizoram) (NIT Mizoram, or NITMZ) இந்திய அரசின் இந்திய அரசின் கல்வி அமைச்சகத்தின் கீழ் செயல்படும் 31 தேசியத் தொழில்நுட்பக் கழகங்களில் ஒன்றாகும். இது வடகிழக்கு இந்தியாவின் மிசோரம் மாநிலத்தின் தலைநகரான அய்சால் நகரத்தில் அமைந்துள்ளது. இது 2010ம் ஆண்டில் நிறுவப்பட்டது. 13 அக்டோபர் 2012 அன்று மிசோரம் தேசிய தொழில்நுட்பக் கழகத்தின் கட்டிட வளாகத்திற்கு அடிக்கல் நாட்டப்பட்டது. இந்த தேசியத் தொழில் நுட்பக் கழகத்தில் இளநிலை மற்றும் முதுநிலை தொழில் நுட்பப் பட்டப் படிப்புகளும், ஆய்வுப் படிப்புகளும் கொண்டது. இத்தொழில் நுட்பக் கழகத்தில் ஒருங்கிணைந்த நுழைவுத் தேர்வுகள் மூலம் மாணவர்கள் சேர்க்கை நடைபெறுகிறது.
இலங்கை அரசுத் தலைவர் தேர்தல், 2022
2022 இலங்கை அரசுத்தலைவர் தேர்தல் 2022 சூலை 20 அன்று நடைபெற்றது. முன்னாள் அரசுத்தலைவர் கோட்டாபய ராஜபக்ச சூலை 14 அன்று பதவி விலகியதை அடுத்து அவரது பதவிக்காலம் முடியும் வரை 9-ஆவது அரசுத்தலைவரைத் தேர்ந்தெடுக்க நாடாளுமன்றத் உறுப்பினர்களிடையே இரகசிய வாக்கெடுப்பு மேற்கொள்ளப்பட்டது. இத்தேர்தலுக்கான வேட்பாளர்கள் சூலை 19 அன்று நாடாளுமன்றத்தில் பரிந்துரைக்கப்பட்டனர்.
2022 சூலை 20 இல் நடந்த இரகசிய வாக்கெடுப்பில் ரணில் விக்கிரமசிங்க 134 வாக்குகள் பெற்று நிறைவேற்றதிகாரம் கொண்ட 8-ஆவது அரசுத்தலைவராகத் தேர்ந்தெடுக்கப்பட்டார்.
செயல்முறை
1981 ஆம் ஆண்டின் அரசுத்தலைவர் தேர்தல்கள் (சிறப்பு ஏற்பாடுகள்) சட்டத்தின்படி, "அரசியலமைப்புச் சட்டத்தின் 40-ஆவது பிரிவில் கூறப்பட்டபடி, அரசியலமைப்பின் 38 வது பிரிவு பத்தி (1) இன் படி அரசுத்தலைவரின் பதவி வெறுமையாக இருந்தால், நாடாளுமன்றம் அதன் உறுப்பினர் ஒருவரை அரசுத்தலைவராகத் தேர்ந்தெடுக்கும். அரசுத்தலைவர் பதவிக்கு தெரிவு செய்யப்படுவதற்கு தகுதியுடைய அதன் உறுப்பினர்களில், பதவியை விட்டு வெளியேறும் அரசுத்தலைவரின் பதவிக்காலம் முடிவடையாத காலத்திற்கு பதவியில் இருக்க வேண்டும்." எனவே, கோட்டாபய ராஜபக்ச சூலை 14 அன்று பதவி விலகியதைத் தொடர்ந்து 2024 நவம்பரில் முடிவடையவிருந்த ராஜபக்சவின் எஞ்சிய பதவிக் காலத்திற்குப் பணியாற்றுவதற்கு நாடாளுமன்றத்தால் அரசுத்தலைவர் ஒருவர் 30 நாட்களுக்குள் தேர்ந்தெடுக்கப்பட வேண்டும். இந்த செயல்முறை இலங்கை நாடாளுமன்றத்தின் சபாநாயகரால் வழிநடத்தப்படுகிறது. இத்தேர்தலில் சபாநாயகருக்கும் வாக்களிக்கும் உரிமை உள்ளது. வாக்குப்பதிவு இரகசிய வாக்கெடுப்பு மூலம் நடைபெறும்.
வேட்பு மனுக்கள்
2022 சூலை 19 அன்று, அரசுத்தலைவர் பதவிக்கான பரிந்துரைகள் நாடாளுமன்றத்தில் கோரப்பட்டது. இலங்கை பொதுசன முன்னணியின் தலைவர் தினேஷ் குணவர்தன ரணில் விக்கிரமசிங்கவை முன்மொழிந்தார், அமைச்சர் மனுச நாணயக்கார அதனை உறுதிப்படுத்தினார். அரிணி அமரசூரியா அனுர குமார திசாநாயக்கவை முன்மொழிய விஜித ஹேரத் உறுதிப்படுத்தினார். எதிர்க்கட்சித் தலைவர் சஜித் பிரேமதாச, டளஸ் அளகப்பெருமவை முன்மொழிய, ஜி. எல். பீரிசு அதனை வழிமொழிந்தார். நாடாளுமன்றத்தின் பொதுச் செயலரும், தெரிவத்தாட்சி அலுவலருமான தம்மிக்க தசநாயக்க வேட்பாளர்களின் பெயர்களை அறிவித்தார்.
வாக்கெடுப்பு
இரகசிய வாக்கெடுப்பு மூலம் சனாதிபதியைத் தேர்ந்தெடுப்பதற்காக நாடாளுமன்றம் சூலை 20 காலை 10:00 மணிக்குக் கூடியது, ஒவ்வொரு உறுப்பினருக்கும் ஒரு வாக்கு மட்டுமே உரிமை உண்டு. பல வேட்பாளர்கள் இருக்கும்போது விருப்பங்களைக் குறிக்கும் விருப்பத்துடன், வேட்பாளரின் பெயருக்கு முன்னால் உள்ள பெட்டியில் "1" என்ற எண்ணைக் கொண்டு அந்த வாக்கைக் குறிக்க வேண்டும்.
வாக்களித்த பிறகு, ஒவ்வொரு வேட்பாளருக்கும் பதிவான வாக்குகள் எண்ணப்படும். ஒரு வேட்பாளர் பதிவான செல்லுபடியாகும் வாக்குகளில் பாதிக்கும் மேல் பெற்றால், தேர்தல் நடத்தும் அலுவலர், அந்த வேட்பாளர் அரசுத்தலைவர் பதவிக்குத் தேர்ந்தெடுக்கப்பட்டதாக உடனடியாக அறிவிப்பார். எந்த வேட்பாளரும் பதிவான செல்லுபடியாகும் வாக்குகளில் பாதிக்கும் மேல் பெறவில்லை என்றால், குறைந்த வாக்குகள் பெற்ற வேட்பாளர் போட்டியில் இருந்து வெளியேற்றப்படுவார். போட்டியிலிருந்து நீக்கப்பட்ட வேட்பாளருக்கு முதல் விருப்பு வாக்களித்த ஒவ்வொரு உறுப்பினரும் தங்களின் இரண்டாவது விருப்பம் தெரிவித்திருந்தால், அவர்கள் அந்தந்த வேட்பாளருடன் சேர்க்கப்படுவார்கள். எந்த வேட்பாளரும் செல்லுபடியாகும் வாக்குகளில் பாதிக்கு மேல் பெறாவிட்டாலும், ஒவ்வொரு கணக்கீட்டிலும் குறைந்த வாக்குகளைப் பெற்ற வேட்பாளர் போட்டியில் இருந்து நீக்கப்பட்டு, இரண்டாவது, மூன்றாவது போன்றவற்றில் மீதமுள்ள வேட்பாளர்களுக்கு வாக்குகள் சேர்க்கப்படும். அவ்வாறு, எந்த ஒரு வேட்பாளரும் செல்லுபடியாகும் வாக்குகளில் பாதியைப் பெறவில்லை என்றால், மேற்கண்டவாறு வாக்கு எண்ணிக்கையின் முடிவில் அதிக வாக்குகளைப் பெற்ற வேட்பாளர் குடியரசுத் தலைவர் பதவிக்கு தேர்ந்தெடுக்கப்பட்டதாக அறிவிக்கப்படுவார். இரண்டு அல்லது அதற்கு மேற்பட்ட வேட்பாளர்களுக்கு இடையே வாக்குகள் சமமாக இருக்கும் போது, ​​தேர்தல் நடத்தும் அலுவலரின் தனிப்பட்ட விருப்பத்தின் பேரில் வெற்றியாளர் அறிவிக்கப்படுவார்.
மேற்கோள்கள்
பகுப்பு:இலங்கை அரசுத்தலைவர் தேர்தல்கள் பகுப்பு:2022 தேர்தல்கள் பகுப்பு:2022 இல் இலங்கை
ஒழுங்கில்லா விண்மீன் பேரடை
ஒழுங்கில்லா விண்மீன் பேரடைகள் (Irregular galaxy) என்பது நீள்வட்ட அமைப்பையோ அல்லது சுருள் அமைப்பையோ கொண்டிருக்காமல் ஒழுங்கற்ற அமைப்பில் உள்ள விண்மீன் பேரடைகள் ஆகும். சாதாரணமாக அனைத்து விண்மீன் பேரடைகளும் ஹபிள் வரிசையில் உள்ள அமைப்பை மட்டுமே கொண்டிருக்கும், ஆனால் இது போன்ற விண்மீன் பேரடைகள் அசாதாரணமானது.
ஒரு சில ஒழுங்கில்லா விண்மீன் பேரடைகள் முன்பு நீள்வட்டவடிவமான அமைப்பிலோ அல்லது சுருள் போன்ற அமைப்பிலோ இருந்திருக்கும் ஆனால் ஈர்ப்பு விசை காரணமாகச் சிதைந்து இது போன்ற ஒழுங்கற்ற அமைப்பைப் பெற்றுள்ளது. இவைகள் ஏராளமாக வாயு மற்றும் தூசிகளைக் கொண்டிருக்கிறது.
யாப்பருங்கலம்
தொல்காப்பியத்துக்குப் பின்னர் செய்யுளுக்கு இலக்கணம் கூற எழுந்த நூல்களுள் சிறப்பானவையாகப் போற்றப்படும் நூல்களுள் யாப்பருங்கலம் என்னும் நூலும் ஒன்று. இதை இயற்றியவர் அமிதசாகரர் என்னும் சமண முனிவர். யாப்பருங்கலக் காரிகை என்னும் இன்னொரு யாப்பிலக்கண நூலை எழுதியவரும் இவரே. இந் நூலின் காலம் 11 ஆம் நூற்றாண்டு. இவர் இயற்றிய மற்றொரு நூல் அமுதசாகரம்.
இந்த நூலுக்கு மிக விரிவான விருத்தியுரை எழுதப்பட்டுள்ளது. இதை எழுதியவர் அமிதசாகரரின் மாணாக்கராகிய குணசாகரர் என்று கூறப்படுகின்றது.யாப்பருங்கலம் என்பது யாப்பு என்னும் கப்பல். குணகடல் பெயரோன் (குணசாகரன்) அந்தக் கப்பலைக் கட்டித் தமிழ்க்கடலில் ஓட்டிச் சென்றான் என்று யாப்பருங்கல விருத்தியுரை கூறுகிறது.
பாகுபாடு
இந்த நூல் என்று மூன்றாகப் பகுத்துக்கொண்டு செய்திகளைக் குறிப்பிடுகிறது.
மேற்கோள்
பகுப்பு:யாப்பிலக்கணம் பகுப்பு:தமிழ் இலக்கண நூல்கள் பகுப்பு:11 ஆம் நூற்றாண்டுத் தமிழ் நூல்கள்
ஸ்ரீராம் லகூ
ஸ்ரீராம் லகூ (Shriram Lagoo) (16 நவம்பர் 1927 - 17 திசம்பர் 2019) இந்தி மற்றும் மராத்திய மொழிகளில் திரைப்பட மற்றும் நாடக நடிகராக இருந்தார். மேலும் இவர் காது மூக்கு தொண்டை அறுவை சிகிச்சை நிபுணராகவும் இருந்தார். திரைப்படங்களில் குணச்சித்திர நடிகராக பெயர் பெற்றவர். இந்தி மற்றும் மராத்தித் திரைப்படங்கள், இந்தி, மராத்தி மற்றும் குஜராத்தி நாடகங்கள் உட்பட 250 க்கும் மேற்பட்ட படங்களில் நடித்துள்ளார். மேலும் 20க்கும் மேற்பட்ட மராத்தி நாடகங்களையும் இயக்கியுள்ளார். இருபதாம் நூற்றாண்டின் இரண்டாம் பாதியில் மராத்தி நாடக அரங்கின் சிறந்த நடிகர்களில் ஒருவராக இவர் கருதப்பட்டார். முற்போக்கான மற்றும் பகுத்தறிவுள்ள சமூக காரணங்களை மேம்படுத்துவதில் இவர் மிகவும் குரல் கொடுத்து, சுறுசுறுப்பாக இருந்தார். எடுத்துக்காட்டாக, 1999ஆம் ஆண்டில், இவரும் சமூக ஆர்வலர் ஜி. பி. பிரதானும் ஊழல் எதிர்ப்புப் போர்வீரர் அண்ணா அசாரேவுக்கு ஆதரவாக உண்ணாவிரதத்தை மேற்கொண்டனர். காரோந்தா என்ற இந்திப் படத்திற்காக 1978 ஆம் ஆண்டு பிலிம்பேர் சிறந்த துணை நடிகருக்கான விருதை வென்றார். "லாமான்" ("பொருட்களை சுமப்பவர்") என்ற பெயரில் இவரது சுயசரிதை எழுதப்பட்டது.
ஆரம்ப கால வாழ்க்கை
இந்தியாவின் மகாராட்டிராவின் சாத்தாரா மாவட்டத்தில் பாலகிருஷ்ணா சிந்தாமன் லகூ மற்றும் சத்தியபாமா லகூ ஆகியோரின் நான்கு குழந்தைகளில் மூத்தவராகப் பிறந்தார். இவர் பாவே உயர்நிலைப் பள்ளி, பெர்க்குசன் கல்லூரி ( புனே பல்கலைக்கழகம் ) மற்றும் இந்தியாவின் பி. ஜே மருத்துவக் கல்லூரி (புனே பல்கலைக்கழகம்) ஆகியவற்றில் பயின்றார். மேலும் மருத்துவத்தையும் படித்தார்.
தொழில்
இவர், மருத்துவக் கல்லூரியில் பயின்றபோது நாடகங்களில் நடிக்கத் தொடங்கினார். பின்னர், "முற்போக்கு நாடக சங்கம்" என்ற குழு மூலம் தனது நடவடிக்கையைத் தொடர்ந்தார். இது பால்பா கெல்கர் போன்ற மூத்த நண்பர்களுடன் தொடங்கப்பட்டது. இதற்கிடையில், ஐம்பதுகளின் ஆரம்பத்தில் மும்பை பல்கலைக்கழகத்தில் காது மூக்கு தொண்டை அறுவை சிகிச்சையில் பட்டம் பெற்றார். கூடுதல் பயிற்சிக்காக கனடா மற்றும் இங்கிலாந்து செல்வதற்கு முன்பு புனேவில் ஆறு ஆண்டுகள் பயிற்சி பெற்றார்.
1960களில், புனே, இந்தியா, தன்சானியாவின் தபோராவில் மருத்துவம் மற்றும் அறுவை சிகிச்சையில் ஈடுபட்டார். ஆனால் இந்தியாவில் இருந்தபோது புனேவில் முற்போக்கு நாடக சங்கம், மும்பையில் "ரங்காயன்" மூலம் இவரது நாடக செயல்பாடு தொடர்ந்தது. இறுதியாக, 1969ஆம் ஆண்டில் மராத்தி மேடையில் முழுநேர நடிகரானார். வசந்த் கனேத்கர் எழுதிய இத்தே ஓஷாலாலா மிருத்யு என்ற நாடகத்தில் அறிமுகமானார்.
இறுதியாக 1969ஆம் ஆண்டில் வசந்த் கனேத்கரின் "வேர் டெத் ஷைட் அவே" நாடகத்திலிருந்து ஒரு முழுநேர நாடக நடிகராக பணியாற்றத் தொடங்கினார். குசுமாகரசு (விஷ்ணு வாமன் ஷிர்வாட்கர்) எழுதிய 'நாதசாம்ராட்' நாடகத்தில் இவர் ஒரு முக்கியப் பாத்திரத்தில் நடித்தார். மேலும் அந்த பாத்திரத்திற்காக சிறந்த முறையில் நினைவுகூரப்பட்டார். மேலும், மராத்தித் திரைப்படத்துறையிலும் இவர் குறிப்பிடத்தக்க இடத்திலிருந்தார். அங்கு இவர் சிங்காசன், பிஞ்ச்ரா, முக்தா போன்ற வெற்றிப் படங்களில் தோன்றினார்.
மத நம்பிக்கைகள்
ஸ்ரீராம் ஒரு மத சார்பற்ற பகுத்தறிவாளராக இருந்தார்.
மேற்கோள்கள்
பகுப்பு:பத்மசிறீ விருது பெற்ற கலைத் துறையினர் பகுப்பு:மராத்தியர்கள் பகுப்பு:இந்திய இறைமறுப்பாளர்கள் பகுப்பு:இந்தித் திரைப்பட நடிகர்கள் பகுப்பு:2019 இறப்புகள் பகுப்பு:1927 பிறப்புகள்
கேரள உள்ளாட்சி அமைப்பு சட்டம்
அதிகார பன்முகமாக்களின் உயிர் நாடிதான் பஞ்சாயத்து ராஜ் சட்டம் (உள்ளாட்சி அமைப்பு சட்டம்). உலகின் மிகப்பெரிய ஜனநாயக நாட்டின் மையப்படுத்தப்பட்ட அதிகார முறையை மாற்றியமைத்து அதிகாரம் சாதாரன மக்களின் இடத்தில் கொண்டு செல்வதற்காக அரசியல் அமைப்பின் 73-ம் சீர்திருத்தத்தின் வாயிலாக கொண்டு வரப்பட்டதுதான் பஞ்சாயத்து ராஜ் எனப்படும் உள்ளாட்சி அமைப்பு முறை. இந்தியாவில் எல்லா மாநிலங்களிலும் முப்பரிமாண உள்ளாட்சி அமைப்பு முறையை நடப்பாக்கவும் குறிப்பிட்ட கால அளவில் உள்ளாட்சிகளுக்கு தேர்தல் நடத்தவும் வளர்ச்சி திட்டத்தில் மக்களின் பங்களிப்பையும் தலைமையையும் உறுதி செய்யவும் இந்த சீர்திருத்தம் பரிந்துரைக்கிறது.
=கேரள உள்ளாட்சி சட்டம்: துடக்கமும் பரவலாக்கமும்= கேரள உள்ளாட்சிகளுக்கான பொதுவான சட்டமாகும் கேரள உள்ளாட்சி செய்யுள், 1994 (Kerala Panchayath Raj Act,1994). நிலவில் இருந்த உள்ளாட்சி, மாவட்ட அவை முதலிய முறைகளைப் பற்றிய சட்டங்களுக்கு பதிலாக கொண்டு வரப்பட்டதாகும் இது. இதை முன்நிறுத்தி கேரள சட்டமன்றத்தில் ஏற்றுக்கொள்ளப்பட்ட சட்டம், 1994 ஏப்ரல் 23-ல் மாநில ஆளுநரின் ஒப்புதலைப் பெற்று நடைமுறைக்கு வந்தது. கேரள மாநிலத்தில் பேரூராட்சி (நகர பஞ்சாயத்து), நகராட்சி (முனிசிபல் கவுன்சில்), மாநகராட்சி (முனிசிபல் கார்ப்பரேஷன்), தொழில் பகுதிகள் மற்றும் இராணுவ முகாம்கள் அல்லாமல் மாநிலம் முழுவதும் இந்த சட்டத்திற்கு பரவலும் நடப்பாக்கமும் இருக்கும். இது வெளியிடப்பட்ட நாள் முதல் நடைமுறைக்கு வருகிறது.
=சீர்திருத்தங்கள்= 1994-ன் மூலசட்டத்தில் பலகட்டங்களிலாக சீர்திருத்தங்கள் வேண்டி வந்தது.
(ii) கேரள உள்ளாட்சி (சீர்திருத்த) சட்டம் 1996
(iii) கேரள உள்ளாட்சி (சீர்திருத்த) சட்டம் 1999
(iv) கேரள வட்டார தன்னாட்சி நிறுவனங்கள் (கட்சி மாறல் தடை) சட்டம் 1999
(v) கேரள அதிகார பன்முகமாக்க சட்டம் 2000
சமவளவை உருமாற்றம்
Academ Reflections with parallel axis on wallpaper.svg நிகழும் எதிரொளிப்பு நேரற்ற சம அளவை உருமாற்றமாகவும் பெயர்ச்சி ஒரு நேர் சம அளவை உருமாற்றமாகவும் உள்ளன. படத்தில் காட்டப்பட்டுள்ள எதிரொளிப்புகள்
கேரள உள்ளாட்சி அமைப்பு சட்டம்
(vi) கேரள உள்ளாட்சி (சீர்திருத்த) சட்டம் 2005
(vii) கேரள உள்ளாட்சி (சீர்திருத்த) சட்டம் 2009
சமவளவை உருமாற்றம்
,
கேரள உள்ளாட்சி அமைப்பு சட்டம்
=வரையரைகள்= இந்த சட்டத்தில் பயன்படுத்தியுள்ள சில நுட்பமான சொல் மற்றும் சொற்தொடர் போன்றவற்றிற்கு கீழே தரப்படும் பொருள் கொள்கிறது.
சமவளவை உருமாற்றம்
R2
இராணுவத் தளபாடங்கள் அடிப்படையில் நாடுகளின் பட்டியல்
இது ஒரு இராணுவத் தளபாடங்கள் அடிப்படையில் நாடுகளின் பட்டியல் ஆகும்.
சமவளவை உருமாற்றம்
இரண்டின் இணைந்த விளைவு பெயர்ச்சி
கேரள உள்ளாட்சி அமைப்பு சட்டம்
உறுப்பு
இந்திய அரசியல் அமைப்பு சட்டத்தின் ஓர் உறுப்பு
சமவளவை உருமாற்றம்
T
இராணுவத் தளபாடங்கள் அடிப்படையில் நாடுகளின் பட்டியல்
பட்டியல்
(Budget is annual)
சமவளவை உருமாற்றம்
இன் விளைவுக்குச் சமமானதாக இருப்பதைக் காணலாம்.]]
கேரள உள்ளாட்சி அமைப்பு சட்டம்
மண்டல உள்ளாட்சி
கேரள உள்ளாட்சி சட்டம் பிரிவு 4(1) பி-ன் படி இடைத்தலத்தில் உருவாக்கப்படுவதாகும் மண்டல உள்ளாட்சி. இடைத்தலம் என்றால் அரசியல் அமைப்பின் படி ஊர் மற்றும் மாவட்டத்திற்கு இடையில் ஆளுநர் நிர்ணயிக்கும் தலம்.
இராணுவத் தளபாடங்கள் அடிப்படையில் நாடுகளின் பட்டியல்
பட்டியல்
States marked 'TC' are widely considered technologically capable of wielding, operating or developing nuclear weapons, however are signatories of the NPT and are not known to possess any at the current moment. Japan, South Korea, Poland, and Taiwan are generally considered நடைமுறைப்படி nuclear states due to their believed ability to wield nuclear weapons within 1 to 3 years.
வெளி இணைப்புகள்
பகுப்பு:நாடுகள் தொடர்பான பட்டியல்கள்
சமவளவை உருமாற்றம்
கணிதத்தில் சம அளவை உருமாற்றம் (isometry) என்பது மெட்ரிக் வெளிகளுக்கு இடையேயான தூரம் மாறாமல் பாதுகாக்கும் கோப்பாகும்.
கேரள உள்ளாட்சி அமைப்பு சட்டம்
இடைத்தேர்தல்
பொது தேர்தல் அல்லாத தேர்தல்
சமவளவை உருமாற்றம்
ஒரு மெட்ரிக் வெளியிலுள்ள உறுப்புகளை அதே அல்லது வேறொரு மெட்ரிக் வெளிக்கு, மூல உறுப்புகளுக்கிடையே உள்ள தூரங்களும் ஒத்த எதிருரு உறுப்புகளுக்கிடையே உள்ள தூரங்களும் மாறாமல் இருக்குமாறு தொடர்புபடுத்தும் ஒரு வடிவவியல் உருமாற்றம் ஆகும். இரண்டு மற்றும் முப்பரிமாண யூக்ளிடிய தளங்களில் அமைந்த இரு வடிவங்கள் ஒரு சம அளவை உருமாற்றத்தால் தொடர்புபடுத்தப்பட்டிருந்தால் அவ்வடிவங்கள் இரண்டும் சர்வசமமானவை. அவை ஒரு திட இயக்கத்தாலோ (பெயர்ச்சி அல்லது சுழற்சி) ஒரு திட இயக்கம் மற்றும் எதிரொளிப்பு இரண்டின் தொகுப்பாலோ தொடர்புபடுத்தப்பட்டிருக்கலாம்.
கேரள உள்ளாட்சி அமைப்பு சட்டம்
வேட்பாளர்
ஏதேனும் தேர்தலில் வேட்பாளராக முறைப்படி பெயர் பரிந்துரைக்கப்பட்வரோ பரிந்துரைக்கப்பட்டதாக உரிமைக் கோருபவரோ ஆன நபர்
சமவளவை உருமாற்றம்
வரையறை
X, Y ஆகிய இரு மெட்ரிக் வெளிகளின் மெட்ரிக்குகள் முறையே dX , dY. கோப்பு ƒ : X → Y ஒரு சம அளவை உருமாற்றம் எனில்:
சம அளவை உருமாற்றம் ஒரு உள்ளிடுகோப்பாகும்.
கேரள உள்ளாட்சி அமைப்பு சட்டம்
தற்செயல் ஒழிவு
பதவிக்காலம் முடிவதற்குள் அப்பதவியில் வரும் ஒழிவு.
சமவளவை உருமாற்றம்
வரையறை
ஒரு முழுமையான சம அளவை உருமாற்றம் (global isometry, isometric isomorphism congruence mapping)என்பது இருவழி சம அளவை உருமாற்றம் ஆகும். X என்ற மெட்ரிக் வெளியிலிருந்து, Y எனும் மெட்ரிக் வெளிக்கு ஒரு இருவழி சம அளவை உருமாற்றம் இருந்தால், அவ்விரு மெட்ரிக் வெளிகளும் "சமஅளவை வெளிகள்" (isometric) எனப்படும். ஒரு மெட்ரிக் வெளியிலிருந்து அதே மெட்ரிக் வெளிக்கு அமையும் இருவழி சம அளவை உருமாற்றங்களின் கணம் அனைத்தும் சார்புகளின் தொகுப்பு செயலைப் பொறுத்து ஒரு குலமாக இருக்கும். அக்குலம் சமஅளவைக் குலம் என அழைக்கப்படும்.
கேரள உள்ளாட்சி அமைப்பு சட்டம்
குழு
கேரள உள்ளாட்சி சட்டத்தின் படி உருவாக்கப்படும் நிலைக்குழு அல்லது ஏதேனும் தேவைக்காக உள்ளாட்சி உருவாக்கும் மற்ற ஏதேனும் குழு.
சமவளவை உருமாற்றம்
மேலும் வாசிக்க
பகுப்பு:சார்புகளும் கோப்புகளும்
கேரள உள்ளாட்சி அமைப்பு சட்டம்
தொகுதி
ஏதேனும் தலத்திலுள்ள உள்ளாட்சிக்கு ஓர் உறுப்பினரை தேர்ந்தெடுக்க வேண்டிய பகுதி.
ஊழல் செய்கை
கேரள உள்ளாட்சி சட்டம் 120-ன் படி ஏதேனும் ஒரு நடவடிக்கை.
தேர்தல் முறையீடு செலவு
ஏதேனும் ஒரு தேர்தல் முறையீடு விசாரனைக்கும் அது தொடர்பான மற்ற தேவைகளுக்கும் ஆகும் எல்லா இழப்புகள், கட்டணங்கள் மற்றும் செலவுகள்
மாவட்ட தேர்தல் அலுவலர்
கேரள உள்ளாட்சி சட்டம் பிரிவு 13(1)-ன் படி மாநில தேர்தல் ஆணையம் பரிந்துரைக்கும் அலுவலர்.
மாவட்ட உள்ளாட்சி
கேரள உள்ளாட்சி சட்டம் 14(1)சி படி மாவட்டதலத்தில் ஊரக பகுதிகளை ஆட்சி செய்ய உருவாக்கபடும் உள்ளாட்சி. இத்தேவைக்காக மாநில அரசு மாவட்டத்திற்குள் நிச்சயிக்கும் ஊரக பகுதிகள் மாவட்ட உள்ளாட்சி பகுதி எனப்படும்.
வாக்காளர்
ஏதேனும் உள்ளாட்சியின் ஒரு தொகுதியில் நடப்பில் உள்ள வாக்காளர் பட்டியலில் பேயர் சேர்க்கப்பட்டு இந்த சட்டத்தின் 17-ம் பிரிவின் படி தகுதி இழப்பு செய்யபடாத அணைவரும்.
வாக்குரிமை
தேர்தலில் வேட்பாளராக போட்டியிடவோ போட்டியிடாமல் இருக்கவோ வேட்பு மனு திரும்பபெறவோ பெறாதிருக்கவோ வாக்களிப்பதற்கோ ஒரு நபர்க்குள்ள உரிமை.
பொது தேர்தல்
தேர்ந்தெடுக்கப்பட்ட ஓர் உள்ளாட்சியின் கலாவதி பூர்த்தியான பின்னரோ அல்லாமலொ உள்ளாட்சி உருவாக்கத்திற்கோ மறு உருவாக்கத்திற்கோ வேண்டி நடத்தப்படும் தேர்தல்.
அரசு
மாநில அரசு
பணியமர்த்தல் சர்ச்சை
பணியமர்த்தல் சர்ச்சை அல்லது பணியமர்த்தல் போட்டி என்பது நடுக் கால ஐரோப்பாவில் சுமார் 11ம் நூற்றாண்டு முதல் 12ம் நூற்றாண்டுவரை திருச்சபைக்கும் அரசுக்கும் இடையே நிகழ்ந்த சச்சரவினைக்குறிக்கும். திருச்சபையின் உயர் அதிகாரிகளான ஆயர்களையும், ஆதீனத்தலைவர்களையும் பணியமர்த்தும் அதிகாரம் திருத்தந்தைக்கா அல்லது நாட்டின் அரசருக்கா என்பது குறித்தே இச்சிக்கல் நடந்தது. 1122இல் புனித உரோமைப் பேரரசர் ஐந்தாம் ஹென்றி மற்றும் திருத்தந்தை இரண்டாம் கலிஸ்டஸுக்கும் இடையே நடந்த உடன்பாட்டினால் (Concordat of Worms) இச்சிக்கல் முடிவுக்கு வந்தது. இவ்வுடன்பாடு உலகுசார் அதிகாரத்தையும், ஆன்மீக அதிகாரத்தையும் பிரித்துக்காட்டி ஆயர்களை நியமிப்பதில் அரசருக்கு மிகவும் குறுகிய அதிகாரமே உள்ளது எனவும் திருத்தந்தைக்கே அவ்வதிகாரம் கடவுளின் பதில் ஆள் என்னும் முறையில் உள்ளது எனவும் நிலைநாட்டியது.
இச்சிக்கலானது முதலில் திருத்தந்தை ஏழாம் கிரகோரி (1072–85) மற்றும் புனித உரோமைப் பேரரசர் நான்காம் ஹென்றிக்கு (1056–1106) இடையே நிகழ்ந்தாலும், திருத்தந்தை இரண்டாம் பாஸ்கால் மற்றும் இங்கிலாந்தின் முதலாம் ஹென்றிக்கும் இடயே 1103 முதல் 1107 வரையிலும் நிகழ்ந்தது. இதன் தாக்கம் பிரான்சிலும் காணப்பட்டது.
கேரள உள்ளாட்சி அமைப்பு சட்டம்
குடில்
மரம், மண், புல், ஓலை, இலை ஆகியவற்றை கொண்டு உருவாக்கப்படும் தாற்காலிக தன்மையுள்ள நிர்மானம்.
பணியமர்த்தல் சர்ச்சை
மேற்கோள்கள்
பகுப்பு:கத்தோலிக்க திருச்சபை
கேரள உள்ளாட்சி அமைப்பு சட்டம்
சந்தை
தானியங்கள், பழங்கள், காய்கறிகள், மீன், இறைச்சி, வேறு ஊணவுப் பொருட்கள் வாங்க விற்க கால்நடை, பறவை, வேளாண் உற்பத்தி பொருள், சிறுதொழில் உற்பத்தி பொருள் வாங்க விற்க மக்கள் கூடும் இடம் அல்லது அதற்காக ஒதுக்கப்பட்ட இடம். ஆனால் ஒரு கடையோ ஐந்துக்கு மிகையாகாத கடைகளையோ சந்தை என கருதமுடியாது.
உள்ளாட்சியின் உடமையில் உள்ளதோ, உள்ளாட்சியால் உருவாக்கப்பட்டு பரிபாலிக்கப்படுவதோ ஆன பொது சந்தைகளோ அல்லது தனியார் சந்தைகளோ இதில் உட்படும்.
உள்ளாட்சி
ஏதேனும் ஓர் ஊராட்சி, மண்டல உள்ளாட்சி அல்லது மாவட்ட உள்ளாட்சி என பொருள்படும்.
ஆல்
ஆல் அல்லது ஆலமரம் (Ficus benghalensis) விழுதுகளை உடைய ஒரு மரம். இதன் விதைகள் பழம் உண்ணும் பறவைகளால் பரப்பப்படுகின்றன.
கேரள உள்ளாட்சி அமைப்பு சட்டம்
தலைவர்
ஏதேனும் ஓர் ஊராட்சி, மண்டல உள்ளாட்சி அல்லது மாவட்ட உள்ளாட்சி தலைவர். ஏதேனும் காரணத்தால் தலைவர் இல்லயேல் துணைத் தலைவர் என பொருள் படும்
ஆல்
பெயர்
மரங்களில் மிகவும் அகலமான மரம் ஆலமரம். அகல் என்னும் சொல் ஆல் என மருவி வழங்கப்படுகிறது. அகன்ற அதன் கிளைகளைத் தாங்குவதற்கு அதன் விழுதுகள் பயன்படுகின்றன. கிளைகளிலிருந்து இவை கீழ்நோக்கி இறங்குவதால் (வீழ்வதால்) இதனை வீழ் என்று சங்க இலக்கியங்கள் குறிப்பிடுகின்றன.
முதன்மை நிதி அலுவலர்
முதன்மை நிதி அலுவலர் அல்லது தலைமை நிதி அதிகாரி ( சி.எஃப்.ஓ ) என்பது நிறுவனத்தின் நிதியை நிர்வகித்தல், நிதி திட்டமிடல், நிதி அபாயங்களை நிர்வகித்தல், பதிவு செய்தல் மற்றும் நிதி அறிக்கை உள்ளிட்ட நிறுவனத்தின் நிதியை நிர்வகிப்பதற்கான முதன்மை பொறுப்பைக் கொண்ட நிறுவனத்தின் ஒர் அதிகாரி ஆவார். சில துறைகளில், தரவுகளை பகுப்பாய்வு செய்வதும் CFOவின் பொறுப்பாகும். சில CFO க்கள் தலைமை நிதி மற்றும் இயக்க அதிகாரி (CFOO) என்ற தலைப்பைக் கொண்டிருப்பர். ஐக்கிய இராச்சியத்தில், சி.எஃப்.ஓ என்ற பொதுவான சொல் நிதி இயக்குனர் (FD)-யைக் குறிக்கும். சி.எஃப்.ஓ பொதுவாக முதன்மை நிரிவாக அலுவலர் ( தலைமை நிர்வாக அதிகாரி ) மற்றும் இயக்குநர்கள் குழுவிற்கு அறிக்கை அளிப்பது, மேலும் குழுவில் ஒரு இருக்கையைக் கொண்டிருப்பர். CFO நிதி பிரிவை மேற்பார்வையிடுவது மற்றும் அமைப்பின் தலைமை நிதி செய்தித் தொடர்பாளராகவும் பணிபுரிவார். பட்ஜெட் மேலாண்மை, செலவு-பயன் பகுப்பாய்வு, தேவைகளை முன்னறிவித்தல் மற்றும் புதிய நிதியைப் பெறுதல் தொடர்பான அனைத்து மூலோபாய மற்றும் தந்திரோபாய விஷயங்களில் தலைமை இயக்க அதிகாரிக்கு (சிஓஓ) சிஎஃப்ஒ நேரடியாக உதவுவார்.
ஆல்
சிறப்பு
இந்திய தேசிய சின்னங்களில் ஆலமரம் தேசிய சின்னமாக உள்ளது.
முதன்மை நிதி அலுவலர்
தகுதி
பெரிய நிறுவனங்களின் பெரும்பாலான சி.எஃப்.ஓக்கள் முதுகலை வணிக மேலாண்மை (எம்.பி.ஏ), முதுகலை அறிவியல் ( நிதி அல்லது கணக்கியலில் ), சி.எஃப்.ஏ அல்லது சான்றளிக்கப்பட்ட பொது கணக்காளர் போன்ற கணக்கியல் பின்னணியில் இருந்து வந்தவர்கள். ஒரு நிதித் துறை பொதுவாக சான்றளிக்கப்பட்ட பொது கணக்காளர், பட்டய கணக்காளர், சான்றளிக்கப்பட்ட மேலாண்மை கணக்காளர், பட்டய சான்றளிக்கப்பட்ட கணக்காளர் போன்ற தகுதிவாய்ந்த கணக்காளர்களைக் கொண்டுள்ளது.
கேரள உள்ளாட்சி அமைப்பு சட்டம்
வட்டார தன்னாட்சி நிறுவனம்
கேரள உள்ளாட்சி சட்டம் பிரிவு 4-ன் படி உரவாக்கப்படும் உள்ளாட்சி என்றோ கேரள நகரமயச் சட்டம் பிரிவு 4-ன் படி உருவாக்கபடும் நகரமயம் என்றோ கூறலாம்.
ஆல்
சொல்லின் வேர்
அல் மற்றும் அலை என்பதற்கு அலைதல், விரித்தல் என்று பொருள். ஆலமரம் அலைந்து விரிந்து வளரும் மரம் என்பதால் "ஆல் "என்று பொருள். அதே போல ஆலை என்பதற்கு அலைந்த விரிந்த இடம் என்றும் பொருளுண்டு.
முதன்மை நிதி அலுவலர்
வெளி இணைப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:மேலாண்மை பகுப்பு:நிர்வாகம்
கேரள உள்ளாட்சி அமைப்பு சட்டம்
வாக்கு சாவடி
ஓர் உள்ளாட்சிக்கு தேர்தல் நடத்த நிச்சயிக்கப்பட்ட ஏதேனும் இடம்.
ஆல்
பழமையான ஆலமரம்
சென்னை அடையாற்றில் 450 ஆண்டுகள் கடந்த பழமையான ஆலமரமொன்று பாதுகாக்கபட்டு வருகின்றது.
கேரள உள்ளாட்சி அமைப்பு சட்டம்
ஜனத்தொகை
மிகவும் கடைசியாக கணக்கு எடுக்கப்பட்டு அதிகார பூர்வமாக வெளியிடப்பட்ட ஜனத்தொகை
ஆல்
வெளி இணைப்புகள்
பகுப்பு:மரங்கள் பகுப்பு:ஆலினம்
கேரள உள்ளாட்சி அமைப்பு சட்டம்
உறுப்பினர்
ஏதேனும் ஒரு உள்ளாட்சி தொகுதியில் இருந்து இந்த சட்டம் பிரிவு 83-ன் படி தேர்ந்தெடுக்கப்பட்டதாக அறிவிக்கப்படும் வேட்பாளர்.
மாநிலம்
கேரள மாநிலம்
மாநில தேர்தல் ஆணையம்
அரசியல் அமைப்பின் உறுப்பு 243(கே)-ன் படி ஆளுநர் நியமிக்கும் தேர்தல் ஆணையரும், அவர் உருவாக்கும் அலுவலகமுறையும் உட்படும் ஆணையம்.
செயலாளர்
ஏதேனும் தலத்தில் உள்ள உள்ளாட்சியின் செயலாளர்.
ஊர் நிர்வாகி
ஒரு வருவாய் ஊரின் பொருப்பில் உள்ள அலுவலர்.
ஆண்டு
ஒரு நிதி ஆண்டு
நீர்த்தடம்
இயற்கையானதோ செயற்கையானதோ ஆன நதி, அருவி, நீரோடை ஆகியன.
ஊராட்சி
இந்த சட்டம் பிரிவு 4(1)எ-ன் படி ஓர் ஊரில் அல்லது ஒன்றிற்கு மேலான ஊர்களை ஒன்றினைத்து உருவாக்கப்படும் உள்ளாட்சி.
=ஊரக-அவை= அரசியல் அமைப்பில் உட்பட்ட அடிமட்டத்தில் உள்ள மக்கள் அதிகார அவையே ஊரக-அவை. செயல்திட்டங்கள், வளர்ச்சி திட்டங்கள் தயாரிப்பதிலும் பயனாளிகளை தேர்ந்தெடுப்பதிலும், திட்டப்பணிகளிலும் வட்டார மக்களின் பங்களிப்பை உறுதிசெய்யும் மக்கள் வேதியாகும் இது. ஊரக-அவை செயல்பாட்டில் பங்கெடுக்கும் போது ஒவ்வொரு குடிமகனும் தான் உட்படும் சமூகத்தின் பகுதியின் ஆட்சியிலும் வளர்ச்சியிலும் பங்களிப்பாளராகிறார். ஊரக-அவை வெறும் ஆலோசனை தரும் வேதியல்ல. வட்டார ஆட்சியின் மிக முக்கிய பாகமாகும். மூலசட்டத்தில் முக்கிய மாற்றங்கள் உட்படுத்தி 1999-ல் கொண்டுவரப்பட்ட கேரள உள்ளாட்சி சீர்திருத்த சட்டம் ஊரக-அவையின் அதிகாரம், செயல்பாடு, பொருப்பு ஆகியன தெளிவாக உட்படுத்தபட்டுள்ளது. .